ར་བར་གསུངས་པས་སྤྲོ་ཞིང་ལོང་ཡོད་ན་འགའ་ཞིག་བསྐྱར། སླར་ཡང་ཞར་བྱུང་གི་རྫོགས་རིམ་བདེ་སྟོང་སྒྲུབ་པའི་དམིགས་པ་ནི། རང་རྗེ་བཙུན་མར་གསལ་བའི་ལྟེ་བར་
ཆོས་འབྱུང་གྲུ་གསུམ་ཉིས་བརྩེགས་མདུན་རྒྱབ་སྤང་པའི་གྲྭ་བཞིར་དགའ་བ་འཁྱིལ་པ་གཡོན་སྐོར་དུ་དམར་ཁྱི་རིི་རི་འཁོར་བ་དང༌། གསང་གནས་སུ་དགའ་འཁྱིལ་དམར་པོ་གཡོན་སྐོར་དུ་འཁོར་བ། སྨིན་མཚམས་སུ་དགའ་
འཁྱིལ་དཀར་པོ་གཡོན་སྐོར་དུ་འཁོར་བར་དམིགས་ནས་རླུང་བུམ་པ་ཅན་བཟུང་ཞིང་བདེ་བའི་ཡེ་ཤེས་སྐྱེ་བར་འདོད་ན་གསང་གནས་ཀྱི་དགའ་འཁྱིལ་ལ་དམིགས་པ་དྲག་ཏུ་གཏད། བདེ་བ་ཆེས་ནས་མི་བཟོད་པ་ལྟ་བུ་བྱུང་ན་སྟོང་
པའི་ཡེ་ཤེས་སྐྱེ་བའི་ཕྱིར་སྨིན་མཚམས་ཀྱི་དགའ་བ་འཁྱིལ་པ་ལ་དམིགས་པ་དྲག་ཏུ་གཏད། འདི་ཡུན་རིང་དུ་བསྒོམ་ན་དུ་བ་ལ་སོགས་པ་རྟགས་རྣམས་རིམ་པར་འབྱུང་བར་འགྱུར་རོ། །ཡང་རྫོགས་རིམ་གཉིས་པ་བསྒོམ་པར་
འདོད་པས། རང་རྗེ་བཙུན་མར་གསལ་བའི་ལུས་ཀྱི་དབུས་དྲང་པོར་རྩ་དབུ་མ་ཆོས་བཞི་ལྡན་སྦ་ལྕག་འབྲིང་པོ་ཙམ་དྲང་དུ་ཐལ་ལེར་ཡོད་པ། མས་སྣེར་གསང་གནས་དང་ཡས་སྣེ་སྤྱི་གཙུག་ནས་སྦ་གུག་ལྟར་གུག་སྟེ་སྨིན་
མཚམས་སུ་ཟུག་པའི་མས་སྣེར་དགའ་བ་འཁྱིལ་པ་མཚལ་ལྕོག་ལས་བྲིས་པ་ལྟ་བུ་རྩ་དབུ་མ་ལ་རེག་ལ་མ་འབྱར་བ་གཡོན་སྐོར་དུ་དམར་ཁྱི་རི་རི་འཁོར་བ། ཡས་སྣེར་དགའ་འཁྱིལ་ཤེལ་དཀར་གྱིས་བྲིས་པ་ལྟ་བུ་གཡོན་སྐོར་དུ་
284

།དཀར་ཁྱི་རི་རི་འཁོར་བ་ལ་དམིགས་ནས། ཐོག་མར་མས་སྣ་རླུང་འཐེན་པས་མས་ཀྱི་དགའ་འཁྱིལ་རྒྱ་མཐོངས་ནས་བྱ་འཕུར་བ་ལྟར་རྩ་དབུ་མའི་ནང་བརྒྱུད། སྙིང་གའི་ཐད་དུ་གཡོན་སྐོར་དུ་ཤུགས་
དྲག་ཏུ་འཁོར་བ་ལ་དམིགས་པ་གཏད་པས་སྣང་བ་ཐམས་ཅད་བདེ་ཆམ་ཆམ་གྱུར་སྣང་བ་མཆེད་པའི་ལམ་སྦྱངས། དེ་ནས་སྟེང་རླུང་ཆིལ་གྱིས་མནན་པས་ཡས་སྣེའི་དགའ་འཁྱིལ་ཐོག་མར་བྱ་ནམ་མཁའ་ལ་ཡང་འཕུར་བ་ལྟར་སྨིན་
མཚམས་ནས་སྤྱི་བོའི་བར་གྱེན་དུ་སོང༌། དེ་ནས་བྱ་ཐུར་དུ་འབབས་པ་ལྟར་སྙིང་གའི་དགའ་འཁྱིལ་དམར་པོའི་སྟེང་དུ་བབས་གཡོན་སྐོར་དུ་ཤུགས་དྲག་ཏུ་འཁོར་བ་ལ་དམིགས་པ་གཏད་པས་སྣང་བ་ཐམས་ཅད་སྟོང་ཆམ་ཆམ་དུ་
གྱུར་སྣང་བ་ཐོབ་པའི་ལམ་སྦྱངས། དེ་ནས་རླུང་བུམ་པ་ཅན་འཛིན་པའི་དུས་སུ་སྙིང་གའི་ཐད་དུ་དགའ་འཁྱིལ་གཉིས་རེག་ལ་མ་འབྱར་ཙམ་དུ་དྲག་ཏུ་འཁོར་ཞིང་མཐར་དགའ་འཁྱིལ་གཉིས་ཁྲུག་ཆིལ་གྱིས་འདྲེས་པས་དགའ་འཁྱིལ་ཚེ
དམར་སྐྱ་གཡོན་སྐོར་དུ་དྲག་ཏུ་འཁོར་བ་ལ་དམིགས་པ་གཏད་མཐར་དགའ་འཁྱིལ་དབུ་མ་ལ་ཐིམ། དབུ་མ་ཡང་འཇའ་ཡལ་བ་ལྟར་གྱུར་པར་བསམ་ནས་རླུང་སྣ་བུག་ནས་དལ་བུས་གཏང༌། འདི་བསྒོམས་པས་བདེ་སྟོང་ལྷན་
ཅིག་སྐྱེས་པའི་ཡེ་ཤེས་རྒྱུད་ལ་སྐྱེ་ཞིང་སྣང་བ་ཉེར་ཐོབ་སྦྱོང་བར་བྱེད་པས་ད་ལྟ་ནས་འབད་པས་བསྒོམ་པར་བྱའོ། །བཅུ་པ་བསམ་མི་ཁྱབ་ཀྱི་རྣལ་འབྱོར་ལ་ཐུན་མོང་བ་མངོན་རྟོགས་ཀྱི་དཀྱུས་ལྟར་དང༌། ཐུན་མོང་མ་ཡིན་པ་

མཁའ་སྤྱོད་ཆོས་སྐོར་
གསེར་ཆོས་ཆིག་བརྒྱུད་གཉིས་ལས་འདིར་ཕྱི་མ་ཉམས་སུ་ལེན་པར་བྱེད་པ་ལ་ཐུན་བསྡུ་བའི་ཚེ། རང་རྣལ་འབྱོར་མར་གསལ་བའི་ལུས་ཀྱི་དབུས་དྲང་པོར་རྩ་དབུ་མ་པདྨའི་འདབ་མ་ལྟར་སྲབ་པ། ཆུ་ཤིང་གི་སྡོང་པོ་ལྟར་དྲང་
པ། རྒྱ་སྐྱེགས་ཀྱི་མེེ་ཏོག་ལྟར་དམར་བ། ཏིལ་མར་གྱི་སྒྲོན་མེ་ལྟར་གསལ་བ་སྟེ་ཆོས་བཞི་ལྡན། ཡར་སྣ་སྤྱི་གཙུག་ཏུ་ཟུག་པ་ཞིག་བསམ། དེའི་གཡས་སུ་རོ་མ་དམར་མོ། གཡོན་དུ་རྐྱང་མ་དཀར་མོ། དེ་གཉིས་ཀའང་
སྦོམ་ཕྲ་གྲོ་སོག་འབྲིང་པོ་ཙམ་ཡར་སྣེ་སྤྱི་གཙུག་ནས་སྦ་གུག་ལྟར་མདུན་ཕྱོགས་སུ་འཁྱོག་པ་སྣ་བུག་གཡས་གཡོན་དུ་ཟུག་པ། རྩ་གསུམ་ཀའང་མར་སྣ་ལྟེ་བར་བསླེབས་པ། ལྟེ་བའི་རྩ་གསུམ་འཛོམ་པར་བཾ་ཡིག་དང་རང་སེམས་
དབྱེར་མེད་པའི་ངོ་བོ་རྡོ་རྗེ་རྣལ་འབྱོར་མ་མཐེབ་སོར་གྱི་ཚད་ཙམ། སྐུ་མདོག་ཕྱག་མཚན་རྒྱན་ཆ་ལུགས་ཡོངས་སུ་རྫོགས་པ་གཅིག་བསམ། དེ་ལ་སེམས་ཞུགས་པ་བཞིན་གཏད་པས། དེ་ལས་ཆུ་ལས་ཆུ་བུར་རྡོལ་བ་བཞིན་རྡོ་རྗེ་
རྣལ་འབྱོར་མ་ཆུང་ངུ་ཞིག་ནར་གྱིས་ཆད་རླུང་ཕྱིར་རྒྱུ་བ་དང་མཉམ་དུ། མེ་སྟག་ཡར་བ་ལྟར་རྩ་གཡས་རོ་མའི་ནང་ནས་ཡར་དམར་ཁྱུག་གིས་བྱོན། སྣ་བུག་གི་སྒོར་སླེབས་པ་དང༌། དེ་ལས་དེ་འདྲ་བ་གྲངས་མེད་བསམ་གྱིས་མི་
ཁྱབ་པ་ཉི་ཟེར་གྱི་རྡུལ་ལྟར་འཕྲོས་སྣོད་བཅུད་ཐམས་ཅད་ཁྱབ། སངས་རྒྱས་དང་བྱང་ཆུབ་སེམས་དཔའ་རྣམས་ལ་མཉེས་པའི་མཆོད་པ་ཕུལ་ཞིང་ཐུགས་དམ་གྱི་རྒྱུད་བསྐུལ། དེ་ཐམས་ཅད་རྡོ་རྗེ་རྣལ་འབྱོར་མར་གྱུར་ནས་སྐད་ཅིག་
286

བཅུ་བཞི་
།ཉིད་ལ་ཚུར་བྱོན། སྣ་གཡོན་པའི་བུ་གར་བསླེབས་པ་དང་སྔར་སྤྲོས་པའི་རྣལ་འབྱོར་མ་ཆུང་ངུ་མེ་སྟག་ཙམ་དེ་ལ་ཐམས་ཅད་ཐིམ། དེ་ཉིད་རླུང་ནང་དུ་འཇུག་པ་དང་ལྷན་ཅིག་ཏུ་སྣ་བུག་གཡོན་པ་
ནས། རྩ་གཡོན་རྐྱང་མའི་ནང་ནས་མར་དམར་ཁྱུག་གིས་བྱོན། རླུང་ནང་དུ་གནས་པ་དང༌། ལྟེ་བའི་རྣལ་འབྱོར་མ་ལ་ཐིམ་པར་བསམ་ཞིང་རླུང་ཅི་ཐུབ་འཛིན། དེ་ལྟ་བུ་སྤྲོ་བསྡུ་ལན་བདུན་ནམ་གསུམ་ལ་སོགས་པ་ཅི་རིགས་
པས་ལམ་སྦྱངས་པའི་མཐར། ལྟེ་བའི་རྣལ་འབྱོར་མ་ལས་འོད་ཟེར་འཕྲོས། རང་གི་ལུས་ཀྱི་ནང་ཐམས་ཅད་ཁྱབ། ཡན་ལག་རྣམས་འོད་དུ་ཞུ་ནས་ལུས་ཀྱི་རྫ་མ་ལ་ཐིམ། དེ་ཉིད་ཀྱང་འོད་ཟེར་དམར་པོར་གྱུར། དེ་ཙམ་ན་ལྟེ
བའི་རང་སེམས་རྣལ་འབྱོར་མ་མཁའ་སྤྱོད་དུ་འབྱོན་པར་ཆས་ནས་སྟེང་ཕྱོགས་སུ་ནར་ཙམ་བྱོན་དབུ་མའང་དབུ་གཙུག་ཏུ་ཐིམ་པས་ཨ་ཇེ་ཐུང་དུ་གྱུར། གཡས་གཡོན་གྱི་རྩ་གཉིས་ཀྱི་མར་སྣའང་གྱེན་དུ་གུག་ནས་རྣལ་འབྱོར་མའི་
ཞབས་མཐིལ་གཉིས་ལ་འབྱར་བ་གྱེན་དུ་འཐེན་པས་ཇེ་ཐུང་དུ་གྱུར། དེ་ནས་རིམ་བཞིན་སྙིང་ག་དང་མགྲིན་པའི་ཐད་སོགས་སུ་རྣལ་འབྱོར་མ་རིམ་གྱིས་ཡར་བྱོན་པས་རྩ་གསུམ་ཀྱང་དེ་ཙམ་དུ་འདུས། ལུས་ཀྱི་ངོ་བོ་འོད་ཀྱི་གོང་
བུའང་སྨད་ནས་རིམ་བཞིན་ཡལ་ནས་དེར་ཐིམ། རང་སེམས་ཀྱི་ངོ་བོ་རྣལ་འབྱོར་མ་སྤྱི་གཙུག་ཏུ་བྱོན་པ་དང་མཉམ་དུ་རྩ་གསུམ་ལུས་འོད་ཕུང་དང་བཅས་པ་ཐམས་ཅད་རྣལ་འབྱོར་མ་ལ་སིབ་ཀྱིས་ཐིམ། དེའི་རྐྱེན་གྱིས་རྣལ་འབྱོར་
287

མ་དེ་ཉིད་ཀྱང་ནམ་མཁའ་ལ་མེ་སྟག་ཡར་བའམ། རྩལ་པོ་ཆེས་མདའ་ནམ་མཁར་འཕངས་པ་ལྟར་ནམ་མཁའི་དབྱིངས་བློས་མི་འཁྱུད་པ་ཙམ་ན་ཡར་ཡེ་རེ་རེ་བྱོན། ནམ་མཁའ་ལ་འཇའ་ཡལ་བའམ་དུ་བ་ཡལ་བ་ལྟར་ཆོས་སྐུ་
སྟོང་ཉིད་ཀྱི་ངང་དུ་ཐིམ་པར་བསམས་ལ། གསལ་སྟོང་ཟུང་འཇུག་གི་ངང་དུ་ཇི་ཙམ་གནས་ཀྱི་བར་དུ་ལུས་སེམས་ལྷོད་ཀྱིས་གློད་ལ་མཉམ་པར་འཇོག ཡང་མཁའ་དབྱིངས་སུ་རང་སེམས་རྣལ་འབྱོར་མ་མཐེབ་སོར་གྱི་ཚད་ཙམ་པ་
དེ་ཉིད་ཐོལ་གྱིས་བྱུང༌། བྱ་ཐུར་དུ་འབབས་པ་ལྟར་མར་བྱོན་ནས་རང་གནས་སུ་བྱོན། ཕྱིའི་ལུས་ཀྱང་སྔར་ལྟར་གྲུབ་པར་བསམས་ལ་སྔར་གྱི་དམིགས་པ་དེ་ཉིད་ཚར་ཉེར་གཅིག་གམ། བདུན་ནམ། གསུམ་ལ་སོགས་པ་སྟབས་
དང་བསྟུན་པར་བྱའོ། །དེའི་ངང་ལས་རང་ཉིད་ཐུན་མཚམས་ཀྱི་རྗེ་བཙུན་མ་རྒྱན་དང་ཕྱག་མཚན་མེད་པའི་སྐར་ལྡང་ཞིང་གོ་ཆ་བགོ་བ་ནི། རང་ཉིད་རྡོ་རྗེ་རྣལ་འབྱོར་མར་གསལ་བའི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་
དུ་ཨོཾ་བཻ་དམར་མོ་རྡོ་རྗེ་ཕག་མོ། ཞེས་པ་ནས། ཕཊ་ཕཊ་དུད་ཁ་ཙཎྜི་ཀའི་ངོ་བོས་མཚན་པར་གྱུར། ཞེས་བརྗོད་ལ་གོ་ཆའི་ལྷ་ཚོགས་རྣམས་གོང་བཞིན་གསལ་གདབ། བསྲུང་བ་ནི་ལག་པ་གཡོན་པའི་སྡིགས་མཛུབ་ཀྱིས་སེ་
གོལ་ཕྱོགས་གཡོན་སྐོར་དང་མཚམས་གཡས་སྐོར་དུ་གདབ་ཅིང་སྔགས་བརྗོད་པ་ནི། ཤར་དང་སྟེང་དུ་ཁྭ་གདོང་མ་ ཝོནམོ་རེ་གྲུབ་པར་བསམས་ལ། ཨོཾ་སུམྦྷ་ནི་སོགས་དང༌། བྱང་དུ་འུག་གདོང་མ་ལྗང་གུ་གྲུབ་པར་བསམས་ལ་
མཁའ་སྤྱོད་ཆོས་སྐོར་

།ཨོཾ་གྲྀཧྞ་སོགས་དང༌། ནུབ་དང་འོག་ཏུ་ཁྱི་གདོང་མ་...དམར་མོ་བསམས་ལ། ཨོཾ་གྲྀཧྞ་པ་ཡ་སོགས་དང༌། ལྷོར་ཕག་གདོང་མ་..སེར་པོ་བསམས་ལ་ཨོཾ་ཨཱ་ན་ཡ་སོགས་བརྗོད། དེ་བཞིན་དུ་མཚམས་
རྣམས་གཡས་སྐོར་གྱིས་སུམྦྷ་སོགས་བརྗོད་པས། ཤར་ལྷོར་གཤིན་རྗེ་བརྟན་མ་...གཡས་སྔོ་གཡོན་སེར་ལྷོ་ནུབ་ཏུ་གཤིན་རྗེ་ཕོ་ཉ་མོ་...སེར་དམར། ནུབ་བྱང་དུ་གཤིན་རྗེ་མཆེ་བ་མོ་...དམར་ལྗང་། བྱང་ཤར་དུ་གཤིན་རྗེ་འཇོམས་མ་...ལྗང་སྔོན་
རྣམས་གྲུབ་པར་བསམས་ལ་ཨོཾ་སུམྦྷ་སོགས་བརྗོད། དེ་ལྟ་བུའི་སྒོ་མཚམས་མ་བརྒྱད་པོ་ཐམས་ཅད་ཀྱང་ཞལ་གཅིག་ཕྱག་བཞི་མ། དང་པོས་ཌཱ་མ་རུ་དང་ཁ་ཊཱཾ། འོག་གཉིས་གྲི་ཐོད་ཐོགས་པ་གྲངས་མེད་སྤྲོས་ཏེ་སྲུང་བའི་གུར་
དུ་བཞུགས་པར་བསམ། སླར་ཡང་ཨཾ་སུམྦྷ་སོགས་ཚར་གཅིག་བརྗོད་ལ་ཐམས་ཅད་བརྟན་ཞིང་ནུས་ལྡན་དུ་བསམ་མོ། །དེ་ནས་དགེ་བ་བསྔོ་བ་དང་མཁའ་སྤྱོད་ཞལ་བཟང་བལྟ་བའི་སྨོན་ལམ༵་སོགས་བྱ། བཅུ་གཅིག་པ་སྤྱོད་ལམ་
གྱི་རྣལ་འབྱོར་ལ་དངོས་དང་འཕྲོས་དོན་གཉིས་ལས། དང་པོ་ནི་རང་དང་སྣང་བ་ཐམས་ཅད་རྗེ་བཙུན་རྡོ་རྗེ་རྣལ་འབྱོར་མའི་སྐུར་བསྒོམ་པ་ནི་སྐུའི་དགའ་བ། སྒྲར་ཅི་གྲག་པ་ཐམས་ཅད་ཨོཾ་གསུམ་མའི་སྒྲར་བསྒོམ་པ་གསུང་གི་
དགའ་བ། སེམས་ཀྱི་ཡུལ་དུ་བཟང་ངན་གྱི་རྟོག་པ་གང་ཤར་ཡང་གསལ་སྟོང་འཛིན་མེད་སྤྲོས་བྲལ་གྱི་ངང་དུ་འཇོག་པ་ནི་ཐུགས་ཀྱི་དགའ་བ་སྟེ། གཞུང་གཞན་ནས་ཁྱེར་སོ་གསུམ་གསུང་བ་དང་ཡང་གནད་གཅིག་གོ །ཁ་ཟས་
289

མཁའ་སྤྱོད་ཆོས་སྐོར་
བཟའ་བཏུང་གང་བྱེད་ཀྱང་ཨོཾ་ཨཱཿཧཱུྃ་ཞེས་པས་བདུད་རྩིར་བྱིན་གྱིས་རླབས་ནས་སྙིང་གའི་བཾ་ཡིག་སངས་རྒྱས་ཐམས་ཅད་འདུས་པའི་ངོ་བོ་དེ་མཆོད་པར་བསམ་པས་ལོངས་སྤྱོད། དེ་བཞིན་དུ་གོས་གྱོན་པའི་ཚེ་ཡང་འབྲུ་གསུམ་
བརྗོད་པས་ལྷ་རྫས་ཀྱི་གོས་པཉྩ་ལི་ཀར་མོས་པས་ལོངས་སྤྱད་ན་བུ་ལོན་དུ་མི་འགྱུར་ཞིང་ཚོགས་རྫོགས་པར་འགྱུར་རོ་ཞེས་གསུངས། གཉིས་པ་འཕྲོས་དོན་ལ་ཐུན་མཚམས་སུ་གཏོར་མ་འབུལ་བའི་ཚུལ་ནི། དཀུ་བག་དང་འབྲེལ་
བའི་གཏོར་མ་དཀར་པོ་ཟླུམ་པོ་པད་འདབ་བཞིས་བསྐོར་བ་རྒྱན་ལྡན་ཞིག་བཤམས། བསམ་མི་ཁྱབ་གྲུབ་རྗེས་རང་ཐུན་མཚམས་ཀྱི་ལྷར་གསལ་བའི་ངང༌། ནང་མཆོད་ཆུ་ཆང་གིས་སྦྱངས་ལ། བྱིན་གྱིས་རླབས་པ་དང་འབུལ་
ཚུལ་སོགས་མངོན་རྟོགས་ནས་བྱུང་བ་བཞིན་བྱའོ། །དེ་ནས་བསྙེན་པ། སྦྱིན་སྲེག མར་མེའི་སྦྱིན་སྲེག་བྱ་ཚུལ་རྣམས་གོང་མའི་ཡི་གེ་ལྟར་ཤེས་པར་བྱའོ། །དེ་ལྟ་བུའི་ཉམས་ལེན་ལ་ཆིག་དྲིལ་དུ་བརྩོན་པར་བྱས་ན་དབང་པོ་
རབ་སྐལ་ལྡན་རྣམས་ཚེ་འདི་ཉིད་ལ་ལུས་མ་སྤང་བར་མཁའ་སྤྱོད་དུ་འཁྲིད་པར་བྱེད། འབྲིང་གིས་འཆི་ཁ། ཐ་མས་བར་དོ། ཡང་ཐ་སྐྱེ་བ་བདུན་ནམ་བཅུ་དྲུག་ཚུན་ཆད་དུ་ངེས་པར་མཁའ་ལ་སྤྱོད་པའི་གནས་སུ་བགྲོད་པ་ནི་ངེས་
པར་ཡང་དག་པའོ། །གལ་ཏེ་ཉམས་ལེན་གྱི་འབྲས་བུ་ཇི་ལྟ་བ་བཞིན་མ་འགྲུབ་ན་ལངྐ་ལི་ཡའི་ཤིང་ལ་བརྟེན་ནས་མཁའ་སྤྱོང་བསྒྲུབ་པར་བྱ་དགོས་པས། དེའི་ཚུལ་ནི་ཁྲིང་ཡིག་ཆེན་མོ་ལས་འབྱུང་བ་ལྟར་བྱའོ། །གཞན་ཡང་
:
290

ام ہو
བཅུ་དྲུག་བྱོན།
།འཁོར་ལོ་བདེ་མཆོག་གི་རྒྱུད་ལས། ཚེས་བཅུ་ལ་ནི་དེ་རབ་མཆོད། །ཅེས་གསུངས་པ་ལྟར་ཚོགས་གསོག་པར་འདོད་ན་ཡར་ངོ་དང༌། སྒྲིབ་པ་སྦྱོང་བར་འདོད་ན་མར་ངོའི་ཚེས་བཅུ་གང་རུང་
ལ། རབ་ཚར་ཆེན་རྡོ་རྗེ་འཆང་ཆེན་པོས་མཛད་པའི་མཁའ་སྤྱོད་བགྲོད་པའི་ཉེ་ལམ་ལ་ཇི་ལྟར་འབྱུང་བ་ལྟར་ཚེས་བཅུའི་མཆོད་པ་རྒྱས་པར་བྱ་བའམ་དེ་ཙམ་མ་འགྲུབ་ན་ཨོཾ་གསུམ་མ་དམ་བཅའི་གྲངས་ཉིས་འགྱུར་བྱ་བ་དང༌། བུ་
མོ་གཞོན་ནུ་མ་གྲོང་པའི་ཆོས་ཀྱིས་མ་གོས་པ་ལྔའམ་དྲུག་སོགས་བཟའ་བཏུང་གིས་ཚིམ་པར་བྱ་བ་སོགས་དེ་དག་རྣམས་ཉམས་སུ་བླང་བར་བྱའོ། །གཏན་བདེའི་རྒྱལ་རྔ་ཁམས་གསུམ་ལས་འདས་པ། །རང་མིན་བརྡུང་ལ་དྭངས་
པའི་འདོད་པ་ཅན། །གང་དག་སུ་ཡོད་རྒྱལ་ཐབས་ཆེན་པོའི་སྒོ། །འདིར་ཞུགས་རིམ་གཉིས་སྟེགས་ལ་རྟག་འཛེག་མཛོད། །དབང་པོ་རབ་འབྲིང་ལུས་འདིས་མཁའ་ལ་སྤྱོད། །ཐ་མས་འཆི་དང་བར་དོའི་སྐབས་སུ་འཕོ། །ཡང་
ཐ་སྐྱེ་བ་བརྒྱུད་ནས་རིག་འཛིན་གྲོང༌། །ཉུལ་བའི་ཐབས་ཚུལ་འདི་ཀོ་བླ་ན་མེད། །ཡང་ཟབ་གདམས་པའི་ནོར་བུ་འདི་དག་གིས། །སྔོན་ཆད་བསླུས་པ་སུ་ཡང་མ་མཆིས་མོད། །རང་གིས་རང་བསླུས་བདག་འདྲའི་རིགས་ཅན་
ལ། །གདམས་པས་ས་སྟེང་ཁྱབ་ཀྱང་སྟོང་པར་ཟད། །འཁོར་བར་སྔོན་ཆད་འཁྱམས་པ་དེས་ཆོག་མོད། །ད་ནི་ཐར་པའི་ཐབས་ལ་འབད་པར་རིགས། །གཞན་དུ་གཤིན་རྗེ་ཨ་ཝ་གླང་མགོ་ཁོང༌། །རྔམས་བརྗིད་ཆེ་ལ་རྭ་ཅོ་རྣོ་
291

མཁའ་སྤྱོད་ཆོས་སྐོར་
བར་གདའ། །འདི་བྲིས་དགེ་བ་ཅི་མཆིས་མཁའ་མཉམ་འགྲོར། །བསྔོའོ་རྨོངས་པའི་སྐྱོན་གྱིས་ཉེས་པའི་ཆ། །གང་ཡོད་བླ་མ་མཁའ་འགྲོས་བཟོད་མཛོད་ལ། །བཀྲ་ཤིས་སྣང་བས་ཁྱབ་པའི་དགེ་ལེགས་སྩོལ། །ཅེས་འཇམ་
མགོན་ས་སྐྱ་པའི་ཟབ་ཆོས་རྗེ་བཙུན་མཁའ་སྤྱོད་རྡོ་རྗེ་བཙུན་མོའི་བསྐྱེད་རྫོགས་ཀྱི་དམིགས་རིམ་འཁྲུག་བསྡེབས་མེད་པའི་འཁྱེར་བདེ་ཀུན་ཚང་ཞིག་སྒྲིགས་དགོས་ཚུལ་ཨ་མདོ་དགེ་སློང་བྱམས་པ་ཕྲིན་ལས་ཡོན་ཏན་ནས་ལྷ་རྫས་རིན་
གཉིས་ཀྱི་རྟེན་བཅས་ནན་དུ་སྨྲས་པར་བརྟེན་རྨོར་ཆེན་རྡོ་རྗེ་འཆང་གིིས་མཛད་པའི་གསེར་གྱི་ཡང་ཞུན་དང༌། གནས་གསར་རྗེས་མཛད་པའི་རྒྱུན་འཁྱེར་རྒྱས་པ་གཉིས་གུང་བསྒྲིགས། དམིགས་པའི་ཆ་འགའ་ཞིག་ཅུང་ཁ་གསལ་
བར་བྱས་ཏེ། གཟིམས་འོག་སྤྲུལ་མིང་འཛིན་པ་བྱམས་པ་ངག་དབང་བསྟན་འཛིན་ཕྲིན་ལས་ཀྱིས་བཀོད་པ་ཡིན་ཞིང་། ལར་ན་དམ་པ་གོང་མའི་གསུང་རབ་ཁྱད་པར་ཅན་ཡོད་བཞིན་དུ་འདི་འདྲ་བྲིས་པ་ལ་དགོས་ཚོགས་མ་མཐོང་
ནའང་། གདུལ་བྱའི་ཁམས་དང་བསམ་པ་དང་དབང་པོ་དང་བག་ལ་ཉལ་སོགས་དང་མཐུན་པའང་རེ་གཉིས་འབྱུང་སྲིད་ཕྱིར་འདི་ཉིད་བྲིས་པ་ལ་ཤེས་ལྡན་རྣམས་མི་ཁྲེལ་བ་མཁྱེན་མཁྱཻན། ཡི་གེ་པ་ནི་སྐུལ་བ་པོ་ཉིད་དོ། །དགེ་
ལེགས་འཕ